b'\n_START_ARTICLE_\nAsparuh al Bulgariei\n_START_SECTION_\nAscensiunea\n_START_PARAGRAPH_\n\xc3\x8entr-o cronic\xc4\x83 \xc3\xaen care sunt men\xc8\x9biona\xc8\x9bi hanii bulgari, Asparuh este membru al clanului Dulo \xc8\x99i a domnit 61 de ani. Aceast\xc4\x83 perioad\xc4\x83 lung\xc4\x83 de timp nu poate fii aceptat\xc4\x83 de c\xc4\x83tre istorici ca durata domniei lui Asparuh, ci a vie\xc8\x9bii lui. \xc3\x8en acord cu cronologia propus\xc4\x83 de Moskov, Asparuh a domnit \xc3\xaentre 668 \xe2\x80\x93 695. Alte cronologii ne men\xc8\x9bioneaz\xc4\x83 anul de sf\xc3\xa2r\xc8\x99it al domniei sale \xc3\xaen 700 sau 701. Conform surselor bizantine, Asparuh a fost fiul mic a lui Kubrat, care a \xc3\xaentemeiat un m\xc4\x83re\xc8\x9b stat numit Bulgaria Mare \xc3\xaen stepele Ucrainei. Asparuh a ob\xc8\x9binut experien\xc8\x9b\xc4\x83 \xc3\xaen politic\xc4\x83 datorit\xc4\x83 lungii domnii a tat\xc4\x83lui s\xc4\x83u, care a murit probabil \xc3\xaen 665. Dup\xc4\x83 o surs\xc4\x83 a c\xc4\x83rei autenticit\xc4\x83\xc8\x9bi este disputat\xc4\x83, Asparuh a fost f\xc4\x83cut conduc\xc4\x83torul tribului onogurilor de c\xc4\x83tre tat\xc4\x83l s\xc4\x83u._NEWLINE_Dup\xc4\x83 moartea lui Kubrat, Asparuh a fost recunoscut conduc\xc4\x83tor conduc\xc4\x83tor de c\xc4\x83tre fratele s\xc4\x83u mai mare, Batbayan. Cei doi au fost obliga\xc8\x9bi s\xc4\x83 p\xc4\x83r\xc4\x83seasc\xc4\x83 stepele Ucrainei din pricina raidurilor hazare din 668.\n_START_SECTION_\n\xc3\x8entemeierea Primului Imperiu Bulgar\n_START_PARAGRAPH_\nAsparuh s-a stabilit \xc3\xaen fruntea a 30.000 - 50.000 de bulgari \xc3\xaen delta Dun\xc4\x83rii, pe insula Peuce. \xc3\x8en tot acest timp, Constantinopolul era asediat de califul arab, Muawiyah I (674 \xe2\x80\x93 678), permi\xc8\x9b\xc3\xa2ndu-i lui Asparuh s\xc4\x83 se preg\xc4\x83teasc\xc4\x83 pentru atacul inevitabil al bizantinilor. Dup\xc4\x83 ce asediul a fost ridicat, \xc3\xaemp\xc4\x83ratul Constantin al IV-lea str\xc3\xa2nge \xc3\xaen grab\xc4\x83 o armat\xc4\x83 \xc8\x99i porne\xc8\x99te \xc3\xaenspre noul a\xc8\x99ez\xc4\x83m\xc3\xa2nt al bulgarilor \xc3\xaen 680. For\xc8\x9bat s\xc4\x83-\xc8\x99i abandoneze armata din cauza unor afec\xc8\x9biuni, moralul trupelor sale scade drastic. For\xc8\x9ba bizantin\xc4\x83 dezorganizat\xc4\x83 este distrus\xc4\x83 de cea bulgar\xc4\x83 \xc3\xaen b\xc4\x83t\xc4\x83lia de la Ongala din vara lui 680. Prin acest\xc4\x83 victorie, Asparuh cucere\xc8\x99te Moesia, fond\xc3\xa2nd Primul Imperiu Bulgar.\n_START_SECTION_\nDomnia\n_START_PARAGRAPH_\nVictoria bulgarilor le-a permis ocuparea Moesiei locuit\xc4\x83 de triburi slave, cu care se vor \xc3\xaencheia alian\xc8\x9be. Asparuh va conduce un raid peste mun\xc8\x9bi \xc3\xaen provincia bizantin\xc4\x83, Tracia, \xc3\xaen 681, iar Constantin al IV-lea decide s\xc4\x83 \xc3\xaencheie un tratat, prin care Imperiul Bizantin pl\xc4\x83tea un tribut anual. Aceste evenimente au marcat stabilirea statului bulgar \xc8\x99i recunoa\xc8\x99terea acestuia de c\xc4\x83tre bizantini. \xc3\x8en tradi\xc8\x9bia t\xc3\xa2rzie, Asparuh este creditat de construirea marilor ora\xc8\x99e precum Pliska \xc8\x99i Silistra, \xc8\x99i a unuia dintre zidurile bulgare de la Dun\xc4\x83re la Marea Neagr\xc4\x83. \xc3\x8en timp ce caracterul tribal \xc8\x99i hegemonic a statului bulgar, \xc3\xaen primele secole dup\xc4\x83 \xc3\xaenfiin\xc8\x9barea acesteia este evident, istoricii bulgari au subliniat stabilirea unei capitale \xc8\x99i de o tradi\xc8\x9bie de stat care ar putea fi privit\xc4\x83 ca na\xc8\x9bional\xc4\x83._NEWLINE_\xc3\x8en acord cu tradi\xc8\x9bia, Asparuh a murit \xc3\xaen lupta cu hazarii pe Dun\xc4\x83re. O teorie avansat\xc4\x83 de istoricul bulgar Vaklinov, c\xc3\xae morm\xc3\xa2ntul acestuia se afl\xc4\x83 \xc3\xaen apropriere de Voznesenka pe Nipru \xc3\xaen Ucraina. _NEWLINE_V\xc3\xa2rful Asparuh de pe insula Livingston din insulele South Shetland, Antarctica este numit dup\xc4\x83 Asparuh al Bulgaria.'